Baltavots un Melnavots

Baltavots un Melnavots ir divi augšupplūdes avoti Kuldīgas novada Kurmāles pagastā. Izvietojušies pagasta ziemeļrietumos uz ziemeļiem no kādreizējā Alsungas—Kuldīgas dzelzceļa trases. Kopš 2001. gada aizsargājams ģeoloģisks piemineklis.Dabas aizsardzības pārvalde. Baltavots un melnavots Baltavots atgādina verdošu katlu aptuveni 2 m diametrā ar smilšainu pamatni, smilts tajā atrodas nepārtrauktā kustībā. No avota iztek strauts. 200 m uz ziemeļiem no Baltavota atrodas Melnavots, kura ūdens izplūst caur 0,5 m biezu kūdras slāni, kas tam piešķir raksturīgo krāsu. Aptuvenās Melnavota atrašanās koordinātas 56°59'05.0"N 21°53'42.1"E.

 Atsauces 

Kategorija:Latvijas avoti
Kategorija:Ģeoloģiskie pieminekļi
Kategorija:Kurmāles pagasts